Hotuna: Wata tsaleliyar budurwa ta auri kare a kasar Indiya ▷ Legit.ng
Hotuna: Wata tsaleliyar budurwa ta auri kare a kasar Indiya
17 days ago 11283 views by Jamil Usman
- Wata tsaleliyar budurwa ta auri kare a kasar Indiya
- Budurwar mai shekara 18 a duniya mai suna Mangli Munda ta auri angonta karen mai suna Sheru
- Dangin amaryar dai sun yadda cewa idan har ta fara auren mutum to masifa da bala'i za su kewaye dangin su, hakan ne ya sanya dole sai ta fara auren kare sannan daga baya ta auri mutum
Wata budurwa 'yar shekara 18 a duniya dake kasar Indiya ta auri kare, an yi bikin wannan aure ne a gabashin jihar Jharkhand dake kasar ta Indiya.
Komai dai ya tafi yadda ya kamata, domin kuwa an yiwa amarya ado, an gayyato 'yan uwa da abokanan arziki, an rabawa sama da mutane saba'in abinci, sannan kuma an shirya wajen bikin kamar dai yadda aka saba.
Budurwar 'yar shekara 18 mai suna Mangli Munda ta auri mijinta kare mai suna Sheru. Manya a cikin danginta sun bayyana cewa idan har ta auri mutum namiji to tabbas za ta kawo musu bala'i cikin dangi, hakan ya sanya ta aurar karen.
KU KARANTA: Allah mai iko: Wani Kirista da yake zuwa Masallacin Juma'a yana shiryawa masallata takalmansu sannan yayi musu gadi
Sun yarda cewa idan har ta auri karen, to duk masifar dake bibiyarta za ta koma kan karen, hakan zai sa babu abinda zai faru da danginta bayan auren.
Da aka yi magana da ita, ta bayyana cewa kowacce mace tana da burin ganin ta auri wanda take so, kuma ta na da wannan burin, saboda haka za ta auri mutum nan gaba ba tare da kuma ta rabu da mijinta karen ba.
Ba wannan ne karo na farko da irin haka ta faru a kasar Indiya ba, inda a lokuta da dama akan samu aure tsakanin dabba da mutum, ko kuma mutum da itace ko bishiya.
Hausa NewsMaza Da MataDaurin AureHotunan AureMata Da Miji
46 minutes ago 1127 views